बीकानेर। राज्य में 33 हजार 689 शिक्षा सहायकों की भर्ती होगी। आवेदन तीन जून से ऑन लाइन भरे जाएंगे। प्रारूप विभाग की वेबसाइट rajshiksha.rajasthan.gov.in पर अपलोड किए गए हैं। आवेदन पत्र भरने की अंतिम तिथि दो जुलाई 2013 रखी गई है।
प्रारंभिक शिक्षा निदेशक डॉ. रवि कुमार सुरपुर ने शिक्षा सहायकों की नियुक्ति के नियम व निर्देश जारी किए हैं। सेकंडरी पास योग्यता वाले इस पद पर लग सकेंगे। सरकारी स्कूल और सरकारी शैक्षणिक परियोजनाएं लोक जुंबिश, सर्व शिक्षा, डीपीईपी, राजीव गांधी पाठशाला, शिक्षाकर्मी, मदरसा बोर्ड से सूचीबद्ध मदरसा में कार्यरत व्यक्ति जो नियुक्ति के समय आयु सीमा में थे, अब आयु पार होने पर भी नियुक्ति के पात्र होंगे।
पैरा टीचर, शिक्षा कर्मी, मदरसा पैरा टीचर, विद्यार्थी मित्र, लोक जुंबिश कार्मिक को अधिकतम 30 अनुग्रह अंक मिलेंगे। एक वर्ष या अधिक और दो वर्ष से कम अनुभव पर 10, दो वर्ष या अधिक और तीन वर्ष से कम अनुभव पर 20 और तीन वर्ष या अधिक वर्ष के अनुभव पर 30 अनुग्रह अंक दिए जाएंगे। अनुभव 16 मई, 2013 तक का मान्य होगा। कक्षा 10वीं का अंक भार 70 अंक होगा।
नौकरी के बाद कितना मिलेगा वेतन जानने के लिए आगे की स्लाइड्स क्लिक करें...
hin_Deva hin_Deva hin_Deva hin_Deva